
[bookmark: TextBodyBegin]Europski parlament,
–	uzimajući u obzir završnu godišnju računovodstvenu dokumentaciju Zajedničkog poduzeća za Europu kao kružno biogospodarstvo za financijsku godinu 2022.,
–	uzimajući u obzir godišnje izvješće Revizorskog suda o zajedničkim poduzećima EU-a za financijsku godinu 2022., kojemu su priloženi odgovori zajedničkih poduzeća[footnoteRef:1], [1:  	SL C, C/2023/1025, 16.11.2023.] 

–	uzimajući u obzir izjavu o jamstvu[footnoteRef:2] u pogledu pouzdanosti računovodstvene dokumentacije te zakonitosti i pravilnosti temeljnih transakcija, koju je podnio Revizorski sud za financijsku godinu 2022., u skladu s člankom 287. Ugovora o funkcioniranju Europske unije, [2:  	SL C, C/2023/112, 12.10.2023.] 

–	uzimajući u obzir preporuku Vijeća od 22. veljače 2024. o razrješnici koju Zajedničko poduzeće treba dobiti za izvršenje proračuna za financijsku godinu 2022. (06182/2024 – C9‑0112/2024),
–	uzimajući u obzir članak 319. Ugovora o funkcioniranju Europske unije,
–	uzimajući u obzir Uredbu (EU, Euratom) 2018/1046 Europskog parlamenta i Vijeća od 18. srpnja 2018. o financijskim pravilima koja se primjenjuju na opći proračun Unije, o izmjeni uredaba (EU) br. 1296/2013, (EU) br. 1301/2013, (EU) br. 1303/2013, (EU) br. 1304/2013, (EU) br. 1309/2013, (EU) br. 1316/2013, (EU) br. 223/2014, (EU) br. 283/2014 i Odluke br. 541/2014/EU te o stavljanju izvan snage Uredbe (EU, Euratom) br. 966/2012[footnoteRef:3], a posebno njezin članak 71., [3:  	SL L 193, 30.7.2018., str. 1.] 

–	uzimajući u obzir Uredbu Vijeća (EU) 2021/2085 od 19. studenoga 2021. o osnivanju zajedničkih poduzeća u okviru programa Obzor Europa te o stavljanju izvan snage uredbi (EZ) br. 219/2007, (EU) br. 557/2014, (EU) br. 558/2014, (EU) br. 559/2014, (EU) br. 560/2014, (EU) br. 561/2014[footnoteRef:4] i (EU) br. 642/2014, a posebno njezin članak 26., [4:  	SL L 427, 30.11.2021., str. 17.] 

–	uzimajući u obzir Delegiranu uredbu Komisije (EU) 2019/887 od 13. ožujka 2019. o oglednoj financijskoj uredbi za tijela javno-privatnog partnerstva iz članka 71. Uredbe (EU, Euratom) 2018/1046 Europskog parlamenta i Vijeća[footnoteRef:5], [5:  	SL L 142, 29.5.2019., str. 16.] 

–	uzimajući u obzir članak 100. Poslovnika i Prilog V. Poslovniku,
–	uzimajući u obzir mišljenja Odbora za regionalni razvoj i Odbora za industriju, istraživanje i energetiku,
–	uzimajući u obzir izvješće Odbora za proračunski nadzor (A9‑0088/2024),
1.	daje razrješnicu izvršnom direktoru Zajedničkog poduzeća za Europu kao kružno biogospodarstvo za izvršenje proračuna Zajedničkog poduzeća za financijsku godinu 2022.;
2.	iznosi svoje primjedbe u Rezoluciji u nastavku;
3.	nalaže svojoj predsjednici da ovu Odluku i Rezoluciju, koja je njezin sastavni dio, proslijedi izvršnom direktoru Zajedničkog poduzeća za Europu kao kružno biogospodarstvo, Vijeću, Komisiji i Revizorskom sudu te ih da na objavu u Službenom listu Europske unije (serija L).

[bookmark: _Toc161759184]2. Odluka Europskog parlamenta od 11. travnja 2024. o zaključenju poslovnih knjiga Zajedničkog poduzeća za Europu kao kružno biogospodarstvo za financijsku godinu 2022. (2023/2174(DEC))
Europski parlament,
–	uzimajući u obzir završnu godišnju računovodstvenu dokumentaciju Zajedničkog poduzeća za Europu kao kružno biogospodarstvo za financijsku godinu 2022.,
–	uzimajući u obzir godišnje izvješće Revizorskog suda o zajedničkim poduzećima EU-a za financijsku godinu 2022., kojemu su priloženi odgovori zajedničkih poduzeća[footnoteRef:6], [6:  	SL C, C/2023/1025, 16.11.2023.] 

–	uzimajući u obzir izjavu o jamstvu[footnoteRef:7] u pogledu pouzdanosti računovodstvene dokumentacije te zakonitosti i pravilnosti temeljnih transakcija, koju je podnio Revizorski sud za financijsku godinu 2022., u skladu s člankom 287. Ugovora o funkcioniranju Europske unije, [7:  	SL C, C/2023/112, 12.10.2023.] 

–	uzimajući u obzir preporuku Vijeća od 22. veljače 2024. o razrješnici koju Zajedničko poduzeće treba dobiti za izvršenje proračuna za financijsku godinu 2022. (06182/2024 – C9‑0112/2024),
–	uzimajući u obzir članak 319. Ugovora o funkcioniranju Europske unije,
–	uzimajući u obzir Uredbu (EU, Euratom) 2018/1046 Europskog parlamenta i Vijeća od 18. srpnja 2018. o financijskim pravilima koja se primjenjuju na opći proračun Unije, o izmjeni uredaba (EU) br. 1296/2013, (EU) br. 1301/2013, (EU) br. 1303/2013, (EU) br. 1304/2013, (EU) br. 1309/2013, (EU) br. 1316/2013, (EU) br. 223/2014, (EU) br. 283/2014 i Odluke br. 541/2014/EU te o stavljanju izvan snage Uredbe (EU, Euratom) br. 966/2012[footnoteRef:8], a posebno njezin članak 71., [8:  	SL L 193, 30.7.2018., str. 1.] 

–	uzimajući u obzir Uredbu Vijeća (EU) 2021/2085 od 19. studenoga 2021. o osnivanju zajedničkih poduzeća u okviru programa Obzor Europa te o stavljanju izvan snage uredbi (EZ) br. 219/2007, (EU) br. 557/2014, (EU) br. 558/2014, (EU) br. 559/2014, (EU) br. 560/2014, (EU) br. 561/2014[footnoteRef:9] i (EU) br. 642/2014, a posebno njezin članak 26., [9:  	SL L 427, 30.11.2021., str. 17.] 

–	uzimajući u obzir Delegiranu uredbu Komisije (EU) 2019/887 od 13. ožujka 2019. o oglednoj financijskoj uredbi za tijela javno-privatnog partnerstva iz članka 71. Uredbe (EU, Euratom) 2018/1046 Europskog parlamenta i Vijeća[footnoteRef:10], [10:  	SL L 142, 29.5.2019., str. 16.] 

–	uzimajući u obzir članak 100. Poslovnika i Prilog V. Poslovniku,
–	uzimajući u obzir izvješće Odbora za proračunski nadzor (A9‑0088/2024),
1.	odobrava zaključenje poslovnih knjiga Zajedničkog poduzeća za Europu kao kružno biogospodarstvo za financijsku godinu 2022.;
2.	nalaže svojoj predsjednici da ovu Odluku proslijedi izvršnom direktoru Zajedničkog poduzeća za Europu kao kružno biogospodarstvo, Vijeću, Komisiji i Revizorskom sudu te da je da na objavu u Službenom listu Europske unije (serija L).



[bookmark: _Toc161759185]3. Rezolucija Europskog parlamenta od 11. travnja 2024. s primjedbama koje su sastavni dio Odluke o razrješnici za izvršenje proračuna Zajedničkog poduzeća za Europu kao kružno biogospodarstvo za financijsku godinu 2022. (2023/2174(DEC))
Europski parlament,
–	uzimajući u obzir svoju Odluku o razrješnici za izvršenje proračuna Zajedničkog poduzeća za Europu kao kružno biogospodarstvo za financijsku godinu 2022.,
–	uzimajući u obzir članak 100. Poslovnika i Prilog V. Poslovniku,
–	uzimajući u obzir mišljenja Odbora za regionalni razvoj i Odbora za industriju, istraživanje i energetiku,
–	uzimajući u obzir izvješće Odbora za proračunski nadzor (A9‑0088/2024),
A.	budući da je Zajedničko poduzeće za Europu kao kružno biogospodarstvo („Zajedničko poduzeće CBE”), sa sjedištem u Bruxellesu, osnovano u studenome 2021. u okviru programa Obzor Europa na razdoblje koje završava 31. prosinca 2031.[footnoteRef:11]; budući da je Zajedničko poduzeće CBE zamijenilo i naslijedilo Zajedničko poduzeće za bioindustriju, koje je osnovano u svibnju 2014. u okviru programa Obzor 2020. na razdoblje do 31. prosinca 2024.[footnoteRef:12]; [11:  	Uredba Vijeća (EU) 2021/2085 od 19. studenoga 2021. o osnivanju zajedničkih poduzeća u okviru programa Obzor Europa te o stavljanju izvan snage uredbi (EZ) br. 219/2007, (EU) br. 557/2014, (EU) br. 558/2014, (EU) br. 559/2014, (EU) br. 560/2014, (EU) br. 561/2014 i (EU) br. 642/2014 (SL L 427, 30.11.2021., str. 17.).]  [12:  	Uredba Vijeća (EU) br. 560/2014 od 6. svibnja 2014. o osnivanju zajedničkog poduzeća za bioindustriju (SL L 169, 7.6.2014., str. 130.).] 

B.	budući da Zajedničko poduzeće CBE ima oblik javno-privatnog partnerstva te da je usmjereno na istraživanja i inovacije u cilju održivog i konkurentnog bioindustrijskog sektora; budući da članove osnivače Zajedničkog poduzeća CBE čine Unija, koju predstavlja Komisija, i sektorski partneri, koje predstavlja Konzorcij za bioindustriju;
C.	budući da bi u cilju povećanja transparentnosti Zajedničko poduzeće CBE u svojoj godišnjoj računovodstvenoj dokumentaciji trebalo objavljivati relevantne informacije o doprinosima članova na razini programa; budući da bi Zajedničko poduzeće CBE za svaki program u okviru kojeg djeluje trebalo iznijeti sve relevantne informacije po kategoriji člana zaključno s krajem godine, uključujući zakonske ciljne vrijednosti doprinosa utvrđene za predmetni program, iznos primljenih doprinosa i iznos pravnih obveza; budući da bi Zajedničko poduzeće CBE trebalo nastaviti povećavati transparentnost;
Općenito
1.	napominje da na temelju izvješća Revizorskog suda o godišnjoj računovodstvenoj dokumentaciji Zajedničkog poduzeća CBE za financijsku godinu 2022. („izvješće Revizorskog suda”)[footnoteRef:13] godišnja računovodstvena dokumentacija u svim bitnim aspektima vjerno prikazuje financijsko stanje Zajedničkog poduzeća CBE na dan 31. prosinca 2022., kao i rezultate poslovanja, novčane tokove i promjene u neto imovini za godinu završenu tim danom u skladu s Financijskom uredbom Zajedničkog poduzeća CBE i računovodstvenim pravilima koja je donio računovodstveni službenik Komisije; nadalje, konstatira da su prema izvješću Revizorskog suda transakcije na kojima se temelji računovodstvena dokumentacija zakonite i pravilne u svim bitnim aspektima; [13:  	Europski revizorski sud – Godišnje izvješće o zajedničkim poduzećima EU-a za financijsku godinu 2022. (str. 96.).] 

2.	pozdravlja ulogu Zajedničkog poduzeća CBE u promicanju konkurentnih kružnih bioindustrija u Uniji;
3.	primjećuje da izmjene u veličini proračuna Zajedničkog poduzeća CBE uvelike ovise o fazi provedbe višegodišnjih programa za istraživanja i inovacije koje ono provodi;
4.	konstatira da je 2022. Zajedničko poduzeće CBE započelo s provedbom programa Obzor Europa te stoga proračun za 2022. uključuje proračun za preuzimanje obveza za prve pozive na podnošenje prijedloga u okviru programa Obzor Europa planirane za 2021. i 2022.;
Upravljanje proračunom i financijama
5.	konstatira, na temelju konsolidiranog godišnjeg izvješća o radu Zajedničkog poduzeća CBE za 2022.[footnoteRef:14], da je ukupni raspoloživi proračun za 2022. iznosio 264,2 milijuna EUR u odobrenim sredstvima za preuzimanje obveza i 80,3 milijuna EUR u odobrenim sredstvima za plaćanje[footnoteRef:15]; u pogledu izvršenja proračuna konstatira da su odobrena sredstva za preuzimanje obveza iznosila 125 milijuna EUR (izvršenje od 47 %)[footnoteRef:16], a odobrena sredstva za plaćanja 52 milijuna EUR (izvršenje od 65 %)[footnoteRef:17]; [14:  	Konsolidirano godišnje izvješće o radu za 2022., (str 8.).]  [15:  	Ukupni proračun uključuje operativni proračun (koji se koristi za financiranje odabranih projekata) i administrativni proračun (koji se koristi se za financiranje aktivnosti programskog ureda).]  [16:  	Glava 1. – 2,9 milijuna EUR (izvršenje od 63 %), Glava 2. – 1,6 milijuna EUR (izvršenje od 60 %), Glava 3. – 120,5 milijuna EUR (izvršenje od 48 %).]  [17:  	Glava 1. – 2,8 milijuna EUR (izvršenje od 55 %), Glava 2. – 1,9 milijuna EUR (izvršenje od 68 %), Glava 3. – 47,4 milijuna EUR (izvršenje od 65 %).] 

6.	konstatira da je upravni odbor usvojio proračun za Zajedničko poduzeće CBE za 2022. u dvije faze – 16. prosinca 2021. izglasan je proračun za naslijeđeno Zajedničko poduzeće za bioindustriju u ukupnom iznosu od 6 milijuna EUR u odobrenim sredstvima za preuzimanje obveza i 85,6 milijuna EUR u odobrenim sredstvima za plaćanje[footnoteRef:18]; [18:  	Konsolidirano godišnje izvješće o radu za 2022., (str. 77.).] 

7.	nadalje konstatira da u okviru mandata Zajedničkog poduzeća CBE nisu potpisani nikakvi ugovori o odobravanju bespovratnih sredstava te da su u okviru mandata Zajedničkog poduzeća za bioindustriju potpisana 142 ugovora o dodjeli bespovratnih sredstava u ukupnoj vrijednosti od 822 milijuna EUR;
8.	napominje da je 31. svibnja 2022. izmjenom proračuna dodan (svježi) proračun za 2022. za Zajedničko poduzeće CBE, u iznosu od 254,9 milijuna EUR u odobrenim sredstvima za preuzimanje obveza i 1,7 milijuna EUR u odobrenim sredstvima za plaćanja; napominje da je izmjena uključivala i smanjenje od 11,2 milijuna EUR za operativne ponovne aktivacije odobrenih sredstava za plaćanja Zajedničkog poduzeća za bioindustriju, za koje se u toj fazi smatralo da su viškovi u odnosu na potrebe (tako da je ukupna izmjena proračuna za preuzimanje obveza iznosila -9,6 milijuna EUR (minus));
9.	napominje da je 28. studenoga 2022. još jednom izmjenom proračuna predviđeno dodatnih 1 milijun EUR za stručne procjenitelje Zajedničkog poduzeća CBE u okviru glave 3.[footnoteRef:19] kako bi se na računovodstvenoj razini odrazio pristup Europske komisije u pogledu postupanja s odobrenim sredstvima za plaćanja za stručne procjenitelje u pozivima na podnošenje prijedloga; [19:  	Glava 3.: Operativni troškovi (za provedbu aktivnosti i zadaća dodijeljenih Zajedničkom poduzeću CBE u skladu s Uredbom Vijeća o osnivanju).] 

10.	napominje da je izvorni proračun Zajedničkog poduzeća za bioindustriju uključivao relativno velik višak neiskorištenog proračuna iz prethodnih godina (2019., 2020. i 2021.): s administrativne strane, 1,1 milijun EUR u odobrenim sredstvima za preuzimanje obveza i 1,6 milijuna EUR u odobrenim sredstvima za plaćanja te na operativnoj strani 40 milijuna EUR u odobrenim sredstvima za plaćanja;
11.	napominje da su ta ponovno aktivirana odobrena sredstva iskorištena u skladu s člankom 6. stavkom 5. financijskih pravila Zajedničkog poduzeća CBE te da su do kraja godine dosegnula 69 % potrošnje odobrenih sredstava za preuzimanje obveza za administrativne troškove, 88 % odobrenih sredstava za plaćanja za administrativne troškove i 100 % odobrenih sredstava za plaćanja za operativne troškove; napominje da je glavni razlog manjeg izvršenja administrativnog proračuna taj što je velik iznos odobrenih sredstava ostao na raspolaganju u proračunskim linijama za komunikaciju iz glave 2.[footnoteRef:20] do samog kraja godine, s obzirom na izvršenje ugovora za održavanje Foruma dionika 2023.; [20:  	Glava 2: Administrativni troškovi (uključuju opću infrastrukturu i tekuće troškove kao što su najam zgrada, troškovi informacijske tehnologije, uredski namještaj i oprema, komunikacije i sastanci te razne druge administrativne troškove).] 

12.	napominje, međutim, da, prema navodima Zajedničkog poduzeća CBE, ugovor nije bilo moguće izvršiti te da je on naposljetku potpisan sredinom siječnja 2023. i da su odobrena sredstva ponovno aktivirana u proračunima za 2023. i 2024.;
13.	napominje da je na kraju 2022. postojao ukupni višak neiskorištenih odobrenih sredstava Zajedničkog poduzeća za bioindustriju u iznosu od 1,1 milijun EUR u administrativnim odobrenim sredstvima za preuzimanje obveza i 1,5 milijuna EUR u administrativnim odobrenim sredstvima za plaćanja te 25,2 milijuna EUR u operativnim odobrenim sredstvima za plaćanja;
14.	napominje da na strani Zajedničkog poduzeća CBE nije bilo znatnih ponovno aktiviranih odobrenih sredstava s obzirom na to da proračun nije zatražen prije 2021.; napominje, međutim, da je Glavna uprava za istraživanje i inovacije (DG RTD) preuzela proračun koji je Komisija prvotno predvidjela za Zajedničko poduzeće CBE (uključujući poziv na podnošenje prijedloga iz 2021. koji nikada nije bio proveden); Zajedničko poduzeće CBE moralo je u svojem administrativnom i operativnom proračunu za 2022. preuzeti predviđena odobrena sredstva za preuzimanje obveza i predviđena odobrena sredstva za plaćanja Zajedničkog poduzeća za bioindustriju za 2021. i 2022.;
15.	nadalje napominje da će, s administrativne strane, izvršenje naslijeđenog proračuna Zajedničkog poduzeća za bioindustriju biti prioritet do kraja 2024. jer 2022. nije izvršen gotovo nijedan administrativni proračun Zajedničkog poduzeća CBE; napominje da se time smanjuje ukupno izvršenje proračuna, ali da će se u tu svrhu stope izvršenja Zajedničkog poduzeća za bioindustriju pružiti samo u pogledu administrativnog proračuna kako bi se provela realna usporedba;
16.	konstatira da u godišnjoj računovodstvenoj dokumentaciji Zajedničkog poduzeća za 2022. postoje znatne razlike u iznosima doprinosa priznatih po kategoriji člana (Unija i privatni članovi); prima na znanje da je tomu uzrok činjenica da se novčani doprinosi Unije potvrđuju i priznaju pri njihovu plaćanju zajedničkim poduzećima na početku provedbe projekta, dok se doprinosi u naravi članova priznaju tek nakon potvrde nastalih i prijavljenih troškova provedbe projekta;
17.	poziva Zajedničko poduzeće CBE da se pozabavi razlikom između priznatog iznosa novčanih doprinosa s jedne te doprinosa u naravi s druge strane iznošenjem informacija o pravnim obvezama Zajedničkog poduzeća na kraju godine u pogledu sklopljenih sporazuma o dodjeli bespovratnih sredstava i ugovora; pozdravlja predanost Zajedničkog poduzeća CBE rješavanju tog pitanja u godišnjim financijskim izvještajima za sljedeću godinu;
18.	napominje da je stopa potvrđenih doprinosa u naravi koje su privatni članovi izdvojili za operativne aktivnosti ostala na niskoj razini te je iznosila 65,9 milijuna EUR jer Zajedničko poduzeće CBE te doprinose potvrđuje tek u trenutku završnih plaćanja za projekte u okviru programa Obzor 2020. i isteka roka za dostavu potvrda o financijskim izvještajima;
19.	sa zabrinutošću konstatira da, kada je riječ o programu Obzor 2020., privatni članovi neće dostići svoje indikativne ciljne vrijednosti doprinosa za operativne aktivnosti do kraja provedbe programa;
20.	prima na znanje rizike u vezi s provedbom programa za Zajedničko poduzeće CBE ako privatni članovi ne dostignu minimalne ciljne vrijednosti doprinosa do kraja provedbe programa Obzor 2020.;
21.	napominje da je, kad je riječ o postignućima Zajedničkog poduzeća CBE u okviru programa Obzor 2020., Zajedničko poduzeće CBE na kraju 2022. u potpunosti preuzelo obveze za maksimalni operativni doprinos Unije u iznosu od 815,8 milijuna EUR za potpisane ugovore o dodjeli bespovratnih sredstava u okviru programa Obzor 2020.; osim toga, primjećuje da je od iznosa preuzetih obveza ostalo otprilike 94 milijuna EUR (ili 11,5 %) koje u narednim godinama treba isplatiti za projekte koji se tek trebaju dovršiti;
22.	nadalje, primjećuje da su se do kraja 2022. privatni članovi pravno obvezali da će osigurati doprinose u naravi i financijske doprinose za operativne aktivnosti Zajedničkog poduzeća CBE u iznosu od 258,4 milijuna EUR, odnosno 54 % okvirne ciljne vrijednosti od 475,3 milijuna EUR postavljene u donesenim godišnjim programima rada Zajedničkog poduzeća; napominje da je Zajedničko poduzeće CBE od iznosa preuzetih obveza prijavilo 154,7 milijuna EUR (ili 32,5 % ciljne vrijednosti) do kraja 2022.
23.	nadalje, napominje da je Zajedničko poduzeće 2022. moralo otkazati oko 8,2 milijuna EUR potpisanih projekata zbog nepredviđenog završetka vodećeg projekta u okviru programa Obzor 2020. i obustave nekoliko drugih projekata te da, s obzirom na to da su svi pozivi na podnošenje prijedloga u okviru programa Obzor 2020. zaključeni krajem 2020., Zajedničko poduzeće CBE neće ostvariti okvirni cilj doprinosa privatnih članova operativnim aktivnostima Zajedničkog poduzeća do kraja programskog razdoblja;
24.	pozdravlja činjenicu da je Zajedničko poduzeće CBE navelo da je ostvarilo operativne ciljeve za svoje pozive na podnošenje prijedloga u okviru programa Obzor 2020.; međutim, napominje da Revizorski sud smatra da to osjetno smanjenje doprinosa privatnih članova sa sobom nosi rizik za cjelokupno ostvarivanje ciljeva aktivnosti Zajedničkog poduzeća CBE u okviru programa Obzor 2020.;
25.	napominje da je Zajedničko poduzeće, kako bi se zajamčilo dostizanje cjelokupne ciljne vrijednosti doprinosa privatnih članova do kraja programskog razdoblja, koja je postavljena u Uredbi o osnivanju Zajedničkog poduzeća i iznosi 2730 milijuna EUR, povećalo svoju ciljnu vrijednost doprinosa privatnih članova u naravi za dodatne aktivnosti na iznos od 2235,5 milijuna EUR; napominje da su do kraja 2022. privatni članovi prijavili ukupne doprinose u naravi za dodatne aktivnosti u iznosu od 1797,9 milijuna EUR, tj. 73,8 % nove ciljne vrijednosti, no da za 658 milijuna EUR, tj. 37 % prijavljenog iznosa, proces ovjeravanja nije bio dovršen;
26.	pozdravlja činjenicu da je Konzorcij za bioindustriju, kako bi se ublažio rizik od toga da Zajedničko poduzeće CBE do kraja provedbe programa ne dostigne novu ciljnu vrijednost za doprinose u naravi za dodatne aktivnosti, u studenome 2022. predložio upravnom odboru Zajedničkog poduzeća CBE da odobri dodatna ulaganja privatnih članova za dodatne aktivnosti tijekom 2023. u iznosu od 416 milijuna EUR;
27.	sa zabrinutošću napominje da Revizorski sud smatra da se stanje u pogledu izvršenja proračunskih plaćanja za 2022. za aktivnosti u okviru programa Obzor 2020. pogoršalo; prepoznaje da je do toga došlo jer su se korisnici suočili s rastućim troškovima i problemima u vezi s isporukom;
28.	konstatira da, kad je riječ o aktivnostima u okviru programa Obzor 2020., Zajedničko poduzeće CBE nije primilo nova operativna odobrena sredstva za preuzimanje obveza jer je svoje posljednje pozive na podnošenje prijedloga zaključilo do kraja 2020.; primjećuje da se stopa izvršenja operativnih odobrenih sredstava za plaćanje smanjila na 65 % (2021. iznosila je 85 %) te da je, prema navodima Zajedničkog poduzeća CBE, do toga došlo zbog sve većih troškova i problema u provedbi s kojima se suočavaju korisnici i koji su posljedica krize uzrokovane bolešću COVID-19 i rata u Ukrajini te da se zbog toga trajanje većine projekata u okviru programa Obzor 2020. moralo produljiti, a završna plaćanja odgoditi za 2023.;
29.	slaže se s Revizorskim sudom da bi Zajedničko poduzeće CBE trebalo izraditi akcijski plan koji sadržava rokove za dovršetak provedbe projekata odobrenih u okviru prethodnih višegodišnjih financijskih okvira (VFO-ova);
30.	slaže se s Revizorskim sudom da, kako bi se zajamčilo dostizanje ciljnih vrijednosti doprinosa njihovih privatnih članova u okviru VFO-a za razdoblje 2021. – 2027., Zajedničko poduzeće CBE trebalo bi, na temelju plana provedbe strateškog programa, na godišnjoj osnovi pratiti pojedinačne doprinose privatnih članova;
31.	napominje da je tijekom 2022. Zajedničko poduzeće izvršilo samo 47 % svojeg raspoloživog proračuna za preuzimanje obveza u iznosu od 120 milijuna EUR za projekte u okviru prvog većeg poziva na podnošenje prijedloga u okviru programa Obzor Europa koji je raspisalo ranije te godine;
32.	napominje da je tijekom 2022. Komisija uplatila novčane doprinose u iznosu od 0,8 milijuna EUR za administrativne troškove Zajedničkog poduzeća CBE te da su taj isti iznos uplatili i privatni članovi; napominje da Zajedničko poduzeće CBE nije zatražilo novčane doprinose za svoje aktivnosti u okviru programa Obzor Europa jer je očekivalo da će prvi poziv na podnošenje prijedloga u okviru tog programa koji je raspisalo na početku 2022. dovršiti tek u prvoj polovici 2023.;
33.	napominje da je krajem 2022. stopa izvršenja proračuna Zajedničkog poduzeća CBE za isplatu plaća (glava 1.) bila niska i iznosila 55 % te da je, prema navodima Zajedničkog poduzeća CBE, do toga došlo zbog kašnjenja u sklapanju ugovora o radu novog osoblja zaposlenog 2022.;
Javna nabava i osoblje
34.	konstatira da je 2022. Zajedničko poduzeće CBE nastavilo u najvećoj mogućoj mjeri iskorištavati postojeće okvirne ugovore na razini Europske komisije; napominje da je, kada ti ugovori nisu bili dostupni Zajedničkom poduzeću CBE ili su istekli, bilo potrebno pokrenuti posebne natječajne postupke, od kojih je većina bila za ugovore male vrijednosti[footnoteRef:21]; [21:  	Sklopljeno je nekoliko ugovora, svaki u vrijednosti manjoj od 15 000 EUR.] 

35.	napominje da je Zajedničko poduzeće CBE također potpisalo posebne ugovore u sklopu okvirnog ugovora kojima se zajednički upravlja s drugim zajedničkim poduzećima, posebno za zajedničke informatičke usluge; osim toga, napominje da je tijekom 2022. Zajedničko poduzeće CBE koristilo sporazume o razini usluga koji su na snazi s Europskom komisijom;
36.	konstatira, na temelju Konsolidiranog godišnjeg izvješća o radu, da je 2022. došlo do tranzicije iz Zajedničkog poduzeća za bioindustriju u Zajedničko poduzeće CBE; napominje da se do kraja 2022. programski ured Zajedničkog poduzeća CBE sastojao od 26 članova osoblja (u usporedbi s 22 u 2021.), čime je ono gotovo ostvarilo svoj puni plan radnih mjesta[footnoteRef:22] u okviru svojeg novog mandata; pozdravlja činjenicu da je u novom mandatu Zajedničkog poduzeća CBE zaposleno osam novih osoba; [22:  	Cjelokupan plan radnih mjesta za osoblje iznosi 29 osoba za cijelu organizaciju, što bi Zajedničko poduzeće CBE trebalo postići početkom 2024. nakon imenovanja novog izvršnog direktora.] 

37.	napominje da je 2022. Zajedničko poduzeće CBE potvrdilo rodnu ravnotežu na rukovodećim položajima, na kojima su žene bile zastupljene u udjelu od 50 %;
38.	napominje da je osoblje Zajedničkog poduzeća CBE istodobno upravljalo rastućim brojem tekućih projekata za više programa u sklopu VFO-a; skreće pozornost na činjenicu da takav trend ne smije smanjiti djelotvornost unutarnjih kontrola Zajedničkog poduzeća CBE i njegova upravljanja tim financijskim sredstvima te odgoditi provedbu novih programa;
Sustavi upravljanja i kontrole
39.	konstatira, na temelju opažanja Revizorskog suda o sustavima upravljanja i kontrole, da je za ex post revizije rashoda u okviru programa Obzor 2020. i Obzor Europa bila odgovorna Zajednička služba za reviziju koja djeluje u sklopu Glavne uprave Europske komisije za istraživanje i inovacije;
40.	potvrđuje da je Zajedničko poduzeće CBE za rashode u okviru programa Obzor 2020. (poravnanje i završna plaćanja) prijavilo reprezentativnu stopu pogreške od 1,9 % i stopu preostale pogreške od 1,2 %;
41.	konstatira da se za program Obzor Europa ex post revizije tek trebaju provesti jer se prva međuplaćanja očekuju tek 2024.;
42.	napominje da je Revizorski sud radi procjene kontrola Zajedničkog poduzeća CBE u pogledu operativnih plaćanja proveo reviziju nasumično odabranih plaćanja u okviru programa Obzor 2020. izvršenih 2022. na razini krajnjih korisnika[footnoteRef:23]; napominje da je u jednom slučaju utvrdio i kvantificirao ozbiljnu pogrešku koja je bila rezultat potraživanja prekomjernih troškova za osoblje jer je korisnik izmijenio metodu izračuna satnice unutar financijske godine te u prijavljene troškove uključio neprihvatljive troškove mirovina i bonuse; [23:  	Kad je riječ o transakcijama isplate bespovratnih sredstava ispitanima na razini korisnika, prag za prijavljivanje mjerljivih pogrešaka iznosi 1 % troškova obuhvaćenih revizijom.] 

43.	cijeni činjenicu da je Zajedničko poduzeće CBE osmislilo pristup ex post reviziji koji se temelji na riziku radi smanjenja svoje stope pogreške usmjerenijim uzorkom kako bi se otkrili korisnici koji su najizloženiji pogreškama i time povećalo „učinak čišćenja” svojih ex post revizija; ističe da je to važna pozitivna promjena u pristupu ex post revizijama jer Komisijin okvir unutarnje kontrole za bespovratna sredstva u okviru programa Obzor Europa ne omogućuje utvrđivanje reprezentativnih uzoraka specifičnih za Zajedničko poduzeće CBE, a time ni izračun specifičnih reprezentativnih stopa pogreške i stopa preostale pogreške za zajednička poduzeća;
44.	konstatira da je Revizorski sud utvrdio da zajednička poduzeća koja primjenjuju razrađen pristup ex post revizijama koji se temelji na riziku imaju stopu preostale pogreške koja je ispod prosjeka zajedničkih poduzeća koja nisu primijenila takav pristup, i to zbog sustavnog utvrđivanja najrizičnijih korisnika i provođenja revizija nad njima;
Praćenje prošlogodišnjih primjedbi
45.	konstatira da su „primjedbe” u posebnim godišnjim izvješćima Zajedničkog poduzeća CBE zapravo „preporuke Revizorskog suda bez vremenskih rokova”; napominje da Revizorski sud svake godine poduzima daljnje korake u vezi s tim primjedbama i ocjenjuje njihov status ocjenom „otvorena” ili „zaključena” primjedba;
46.	prima na znanje da je Revizorski sud iznio tri primjedbe (2020./2021.), od kojih su dvije i dalje otvorene, a odnose se na doprinose sektorskih i privatnih članova Zajedničkog poduzeća CBE;
47.	napominje da Zajedničko poduzeće CBE priznaje nisku razinu doprinosa privatnih članova u naravi za svoje operativne aktivnosti i da smatra da se ta situacija može djelomično objasniti otvorenošću poziva Zajedničkog poduzeća CBE, pri čemu se za bespovratna sredstva za bioindustriju mogu prijaviti i subjekti koji nisu članovi Konzorcija za bioindustriju[footnoteRef:24], bez obvezivanja da će doprinosima u naravi pružiti potporu inicijativi Zajedničkog poduzeća CBE; prima na znanje da se broj uspješnih podnositelja zahtjeva iz Konzorcija za bioindustriju smanjio na minimum u posljednjim trima pozivima, što je dovelo do znatnog smanjenja doprinosa u naravi. [24:  	https://ebn.eu/about-ebn/ ] 

